KYK: Zuma 'soek sy masjien-geweer' by 'n graadvang | Netwerk24
KYK: Zuma 'soek sy masjien-geweer' by 'n graadvang
Deur Meghan Lawrence 17 Mei 2019 11:11
Oudpres. Jacob Zuma het Donderdag 'n mikrofoon gegryp en "Awuleth' Umshini Wami" (bring my masjiengeweer) by die Universiteit van Zoeloeland gesing.
Hy het dié universiteit se gradeplegtigheid bygewoon omdat sy dogter Brumelda gegradueer het.
"Vandag was 'n spesiale dag. My dogter Brumelda het gegradueer aan die Universiteit van Zoeloeland. Ek kon nie help om saam met die koor te jubel nie," was sy kommentaar nadat hy die mikrofoon gevat, gedans en saam met die koor gesing het.
'n Video van sy singery wat op Facebook gedeel is, is al meer as 30 000 keer gekyk.
Today was a special day. My daughter Brumelda graduated from the University of Zululand. I couldn’t help but join the choir in jubilation. pic.twitter.com/0Y4tYW7qTp
— Jacob G Zuma (@PresJGZuma) May 16, 2019
“Awuleth’ umshini wami” het veral onder Zuma se ondersteuners gewild geraak toe hy dit in 2005 buite die hof tydens sy verkragtingsaak begin sing het.
By feitlik elke openbare vergadering wat Zuma bygewoon het of toegespreek het, is dié lied vir jare lank vir hom gesing.
Meer oor: Jacob Zuma | Kwazulu- Natal | Geweer | Sing | Dans
Zuma luidkeels toegejuig